"Tuld ma tulin viskama maa peale." Luuka 12:49
One Way - Üks tee
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Nii algas One Way saade.
Nagu tavaliselt, toodab saadet misjoniühendus One Way Mission.
Tere tulemast saatesse!
Täna kõneleb õpetusosas Tapani Suonto.
Enne seda kuuleme One Way uudiseid maailmast,
neid toimetab Jussi Peimola.
Lühidalt uudiseid.
Esimesed orvud kolisid Malawi lastekodusse.
Lastekodu otsustati avada, kui märtsikuus suri
varem vanemateta jäänud ühe pere laste vanem õde,
kes neid hooldas.
Kuna õdedele-vendadele ei leidunud uut hooldajat,
võeti viis noorimat lastekodusse
koos surnud vanema õe 9-kuuse beebi Iisakiga.
Lastekodu pole saanud seni ametlikku avamisluba.
Palvetagem, et laste saabumine kiirendaks,
mitte ei raskendaks seda.
Malawis on mitu aastat tegutsenud nõuandev laste parlament,
kuhu iga maakond nimetab oma esindajad.
Falombe maakond otsustas valida oma esindajad
One Way orbudeprogrammist.
Need 36 last juba osalesid esimesel parlamendiistungil.
Kambalame kliinikus korraldati esimest korda
tõeline nägemiskontroll.
Vision for All-rühma silmaarst ja optikud külastasid märtsi lõpus
One Way küla.
Üle 300 Kulambe oru elanikku said uued prillid.
India "Reede Kristusele" üritustest alguse saanud noortetöö
on laienemas ärkamiseks.
Sajad noored kuulutavad innukalt sõpradele evangeeliumi.
"Friday for Christ" üritusi püütakse kolida Vijayawadast
mujalegi Andhra Pradeshi maakonda.
Tänavalaste rehabilitatsioonikeskus Indias on suve alguseks valmis
esimesi elanikke vastu võtma.
Keskuse valmimist ootab juba kuus last.
Nad ei taha naasta enam tänavale, vaid loodavad uut, paremat elu
ja tulevikku.
Vendel Nivasi lastekodu Indias on nüüdsest ametlikult
teine One Way lastekodu.
Kuna kodus on kohti, võeti sinna juurde
palju uusi hooldust vajavaid orbe.
Seetõttu vajatakse India lastekodutöös
ka mitmeid uusi Soome ristivanemaid.
Uganda Agape Keskuse juurde ehitatud tervisekeskus on valmis.
Ugandas jaanuaris käinud tiim tegi nähtu põhjal projektiplaani,
mille alusel Välisministeeriumile jäeti taotlus
vee- ja tervisekeskuseprojekti rahastamiseks.
Meie Nepaali töö on laienemas ka ümbritsevatesse maadesse.
Shaatchi Kurian peab regulaarselt ühendust Tiibeti
ja Bangladeshi kristlastega.
Kurianid palvetavad, et töö võiks laieneda ka Bhutani,
Tiibetisse, Bangladeshi ja Põhja-Indiasse,
mis on olnud evangeeliumile väga suletud.
Hiinas toimus esimene operatsioonireis.
Meie töötajad Jean ja Paul reisisid medõdede ja lastega
11 tunni kaugusel asuvasse heasse ja odavasse haiglasse,
kus üheksale lapsele tehti operatsioon.
Kõik on hästi paranenud.
Primorski ehk Koivisto lastekodu orbude suvelaager
toimub juuni alguses juba neljandat korda Kallviki mõisas.
Laste jaoks on laager aasta tippsündmus,
mida oodatakse juba alates eelmise laagri lõppemisest.
Laagrisse vajatakse juurde vabatahtlikke,
kes aitaksid toiduvalmistamisel, transpordi ja asjaajamisega.
Soome Rahvusooperi artistid annetasid kontserdi
meie Malawi töö heaks aprilli algul toimunud üritusega.
Programmi kuulusid mitmed igihaljad aariad,
kaasa arvatud Don Giovanni'st, Võluflöödist ja Rigoletto'st.
Ligi 300-inimese suurune publik sai võimsa ooperiõhtu
ja meie Malawi töö vajalikku rahalist toetust.
Aitäh kõigile esinejaile!
Need olid tänased One Way uudised.
Nüüd on käes meie saate õpetusosa,
kus räägib Tapani Suonto.
Laul 31, salm 2:
"Sinu juures ma otsin pelgupaika, Jehoova,
ärgu ma jäägu häbisse elades! Oma õiguse pärast päästa mind!
Pööra oma kõrv mu poole, tõtta mind kiskuma välja hädast,
ole mulle kaitsjaks kaljuks, mäelinnuse hooneks mu päästmiseks!
Sest sina oled mu kalju ja mu mäelinnus,
ja oma nime pärast juhatad ja talutad sa mind."
Teame kõik, et Jeesus Kristus tuli meid päästma.
Ta tuli päästma meid igavesest hukatusest ja hävingust.
Ta tuli meid päästma kuradi võimusest,
selle maailma käest ja selle eksituse eest patu orjusse
ning selle tekitatavast kannatusest jne.
Pääste on äärmiselt tähtis ja tuttav asi meile,
kes usume Jeesusesse Kristusesse.
Kuid Jeesus tuli meid päästma veel millestki
ja sellest tahaksin täna paar sõna rääkida.
Jeesus Kristus tuli meid päästma meie endi käest.
Kui mõtled Adolf Hitleri sarnasele hirmuvalitsejale
ja kõigele, mis selle nimega seostub -
dramaatiline ajalooetapp, mille eest ta tänagi vastutab,
siis keda võib Hitler selles süüdistada?
Ei kedagi muud, kui iseennast.
Või Josef Stalin - mida kõike ta tegi oma rahva seas,
millist kannatust tekitas miljonitele inimestele.
Ta elab täna ja keda saab ta selles kõiges süüdistada?
Ei kedagi muud peale iseenda.
Kui mõtleme sõpradele keda oleme tänavail aidanud,
kes on erinevates elusõlmedes, alkoholi ja uimastite küüsis.
Osad neist läksid pärast abi saamist tagasi ja jäid sellele teele
ning surid oma järgmimsel "reisil".
Keda saavad nad selles süüdistada? Ei kedagi peale iseenda.
Kui mõtleme kuningas Saulile - kui palju Jumal talle usaldas
ja mida kõike Jumal talle oma armus andis,
kuidas ta hävitas oma kutsumise ja elu
ning püüdis lõpuks mõrvata ka Taavetit,
kes oli Saulist andunum ja õilsam jumalasulane.
Seejärel kõik hävines.
Saulgi ei saa süüdistada kedagi teist peale iseenda.
Või Taavet - kuidas ta hiljem langes
ning põhjustas suurt ahastust iseendale ja lähedastele.
Temagi võib süüdistada vaid iseennast.
Või Juudas Iskariot kes oli ebaaus
ega jõudnud kunagi tõe tunnetusele nagu teised jüngrid.
Ta varastas jüngrite rahakassast
ja reetis lõpuks Jeesuse uskumatul viisil -
suudlusega.
Piibli viimased sõnad Juuda kohta on:
Juudas läks ära ja poos ennast üles.
Juudas elab täna.
Ta mäletab seda kõike ja kannab oma süükoormat.
Keda võib ta selles kõiges süüdistada?
Ei kedagi peale iseenda.
Vajame hädasti Jeesust Kristust, et iseendaga hakkama saada.
Jeesus tuli meid päästma meie enda käest.
Üks lugu räägib mehest, kes oli oma aja parimaid ahelaseppi.
Ta teadis, kuidas ahelaist vabaneda.
Kas teie teate, kuidas ahelaist vabaneda?
Ahelakuningaid on maailmas alati olnud ja on ka nüüd.
See on väga lihtne - olles randmeist ja jalust ahelais,
ja kes teab, kuidas veel, võetakse kõik liigesed koost,
nii et käsi paindub üliväikseks, vabanetakse ahelaist
ja liigesed pannakse uuesti kokku.
Nii võib ahelais inimese merre uputada.
Ta plõksab kiiresti liigesed koost lahti,
pääseb ahelaist ja ujub üles pinnale.
Mingid ahelad neid ei peata.
Kuid too mees teadis, kuidas ahelaist vabaneda
ja oskas valmistada ahelad, millest keegi vabaneda ei suutnud.
Ta sattus kuninga juures ebasoosingusse
ja pandi vanglas ahelaisse.
Ta püüdis seal vabaneda, kuna tundis meetodit,
kuid ei suutnud, ja seejärel ta märkas,
et ta on aheldatud tema enda valmistatud ahelaisse.
See on shokeeriv, et oleme ise parimad meistrid
taguma ahelaid, millest me ei oska enam isegi vabaneda.
Piibel ütleb, et inimese süda on kavalam kõigist ja ravimatu.
Meie enda süda on meie suhtes petlik.
Meie süda hüüab: mina, mina, mulle, mulle,
miks mitte mina, miks mitte mina?
Võiks öelda, et inimese süda on isekam kõigist
ja Jeesus Kristus tuli oma armastuses mind päästma
mu enda isekusest.
Keegi võib öelda, et ära jutlusta käsuseadust.
Enne kaovad taevas ja maa, kui ükski kirjatäht seadusest.
Miks?
Sest Jumala Sõna ja Tema armuline seadus
anti meile päästeks,
et see päästaks meid ühe suure vaenlase küüsist -
meie enda käest.
Seepärast tahan öelda: Armasta Piiblit!
Armasta Jumala Sõna!
Armasta tõde üle kõige, kuna sa vajad seda.
See võib varjata sind kõige halva eest.
"Katsuge vennad, et kellelgi teie seast ei oleks kuri,
uskmatu süda, mis loobub elavast Jumalast,
vaid manitsege üksteist iga päev, nii kaua kui veel üteldakse 'täna',
et ükski teie seast ei paaduks patu pettusest."
See on meie kõigi ülesanne julgustada üksteist üha uuesti,
et ükski meist ei paaduks patu pettusest
ega hävitaks oma elu ja tulevikku.
On suur ime, et meid täna armastatakse.
Oleme kõik nii õnnetud, meie südamed nii petlikud,
et on arusaamatu, kuidas Jumal niiväga armastab
sellist viletsat inimest.
Ta tahab päästa mind minu enda käest,
et ma ei hävitaks omaenda elu ja igavikku.
Ta armastab nii väga, et tahab pidevalt nõu anda,
juhatada ja hoiatada ning nuhelda,
et kõik läheks meil elus hästi.
Meie kaval süda on nii kaval ja petlik,
et vahel on raske mõista pettuse sügavust,
kus võime iseendaga elada.
Kord läks üks sõber panka ja hämmastus kuuldud lärmist -
üks klient oli kaotanud täielikult enesevalitsuse
ja sõimas pangatöötajaid ning raevutses.
Ta läks sisse, vaatas, mis toimub ja avastas,
et see on ju meie jutlustaja, kes lärmab pangas.
Jutlustab iga pühapäev meeleparandusest,
õhutab ja kasvatab kogudust
ja oli täielikult kaotanud enesevalitsuse
ega näinud, et selles midagi valesti oleks.
Üks teine jumalariigi töötaja kaotas tihti enesevalitsuse,
oli inimestega kalk ja karm ning mängis oma mängu.
Ta ajas end nurka ja loobus lõpuks kogu jumalariigi tööst.
Tema käitumine kristlasena oli nii alaväärne,
et ta hävitas lõpuks oma kutsumise ja ülesande.
Kord, kui temaga räägiti, ütles ta:
Inimene ei saa ju oma loomuse vastu.
See oli tema kaitse -
"Mul on õigus selline olla."
Jeesus Kristus tuli maailma just selleks,
et saaksime midagi teha selle 'mina' ja 'isega',
kes on meie vaenlane.
Võime Jumala armus muutuda, meid on kutsutud muutuma.
Põhjustame ise endale kõige suuremat kahju
ja seetõttu kutsub Jeesus Kristus meid jätkuvalt muutuma.
Ärge saage selle maailma sarnaseks, vaid saage teiseks
oma meele uuendamise teel, et te uuriksite,
mis on Jumala hea ja meelepärane ja täielik tahtmine.
Kõigi eelmainitud inimeste puhul oleks olnud üks lihtne lahendus -
muutus.
Et inimene vaid soostuks sellega, mida Jumala armastab Püha Vaim
meile üha uuesti nii armuliselt soovitab.
Täna on taas kord õnnistatud uuendamise päev.
Iga päev on selline.
Võime kasvada iga päev Kristuse sarnasemaks,
muutuda üha uuesti ja uuesti
Jumala suurest armust.
Kord helistas mulle üks inimene ja esitas suuri nõudmisi
meie töö suhtes, mida kõike peaksime tegema,
kuidas seda tööd peaks juhtima ja tegema.
Kui ma kohe kõigega innukalt nõus ei olnud,
mis ta mulle telefonis dikteeris, ütles ta:
Kas te ei tea, kes ma olen.
Need sõnad kirjeldasid üsna hästi tema südame sisemust.
Sellinegi suhtumine ja mõtlemine
võib hiilida nii paljude Jumala laste ellu.
Eelkõige siis, kui oleme 'keegi' maailmas ja maailma silmis.
Kui omame aulist positsiooni, kujutleme,
et oleme targad ka vaimses maailmas,
ning võime olla tegelikult väga lihtsad ja rumalad.
Too inimene pettis iseennast.
Inimese süda on kavalam kõigest.
Ta pidas end küpseks Kristuse järgijaks,
kuid oli alles väike laps.
Tema mõtted ja ideed tulid tema enda peast,
mitte Jumalalt, ja neil polnud mingit väärtust,
isegi kui ta ise nii arvas.
Isegi meie uhkus on Kolgatal risti löödud.
See kuulub sinna. Oleme Temaga koos risti löödud.
See on äärmiselt tähtis tõde, mis peaks meid pidevalt edasi kandma.
Jeesus Kristus vabastas meid oma surma kaudu
neist uhkuse ja isekuse ahelaist.
Peaksime elama selles seisundis ja teadlikkuses.
Me ei ole keegi. Keegi meist ei ole midagi erilist.
Oleme vaid armust päästetud.
"Sest selle armu läbi, mis mulle on antud,
ma ütlen teile igaühele, et ta ei mõtleks üleolevalt
selle kohta, mida tuleb mõtelda."
Kui kaunid ja hoolitsevad on need sõnad!
Kui me need vaid vastu võtaksime ja nende järgi elaksime.
Kui kaunid on Jumala lapsed, kes alandunud ja murdunud
väikesteks väärituteks jumalasulasteks.
Kui vägev on nendega koos töötada, kui alandlikkuse vaim,
Kristuse vaim on saanud inimese üle võimust.
Ja inimene ei tõsta enam iseennast üles,
vaid teenib alandlikult Jumalat.
On nii õnnistav elada alandlike inimestega
ning nii raske ja ahistav on elada uhkete ja isekatega.
Uhke peletab inimesed endast eemale,
kuid alandlikkus tõmbab ligi.
Meid kutsutakse ja kasvatatakse Kristuse sarnasusse.
See on meie imeline privileeg olla Kristuse sarnased,
armutud inimesed ja tõsta üles Kristust.
Jumal ise tegutseb selles reaalsuses.
Kord ütles üks jumalasulane mulle, kui rääkisime oma tööst, -
tihti tekib jumalasulaseid kohates tähtsaid ja huvitavaid vestlusi,
ta ütles keset kõike, et ei taha olla mingi messias.
See kõlas väga alandlikult.
Messia-kompleks on üks kristliku maailma fenomen.
Inimesel võib olla kujutlus, et ta on otsekui messias,
kes lahendab kõik, kellel on vastus kõigele.
Tema on see, keda maailm vajab.
Kui tema tuleb, jutlustab, teeb ja palvetab,
siis kõik muutub.
Messia-kompleks on täiesti olemas.
Sinnagi tahab meie petlik süda meid juhtida.
Kuid too mees oli teistsugune.
Ta ütles, et tal ei ole mingit messia-kompleksi.
See kõlas väga alandlikult, kuid tõde oli midagi muud.
Ta oli jumalasulasena üsna lõtv.
Samaaegselt kadestas ta neid, keda Jumal kasutas,
kes liikusid edasi ja olid oma kutsumises edukad.
Selle asemel, et silma vaadata reaalsusele -
omaenda nõrkusele, laiskusele ja lõtvusele,
oma kadedusele teiste suhtes, sildistas ta kõik teised
messia-kompleksiga inimesteks.
"Mina aga olen alandlik ja siiras, väike jumalasulane" -
sellega tühistas ta iseenda laiskuse ja lõtvuse.
See oli sügav vale, enesepettus,
milles too jumalasulane elas.
Inimese süda on kavalam kõigest ja ravimatu.
Üks teine inimene kasutas kord peaaegu samu sõnu,
kui temaga ootamatult kohtusin.
Tegin temaga aastaid tagasi koos jumalariigi tööd.
Jumal kasutas teda vägevalt.
Ta oli noormees, kellest paljud ootasid
vägevat jumalasulast, kuna ta oli juba noorena nii võitud
ja tal oli harukordset tarkust, julgust ja usu vaimu,
mida paljud teised võisid vaid kadestada.
Seejärel ta langes, patt viis ta endaga kaasa.
Ta tegi elus tõsiseid kompromisse
ja valis täiesti teise tee, eksis ära tõest.
Ta teeb endiselt mingisugust jumalariigi tööd,
kuid ei järgi enam Kristust siira südamega.
Kui teda kohtasin, tunnistas ta oma elu kohta,
et tal ei ole enam messia-kompleksi
nagu nooruses.
Seegi oli täielik enesepettus.
Selle asemel, et vaadata silma tõele:
"Olen omadega metsa läinud ja hävitanud oma kutsumise;
olen täiesti pime üksnes iseenda vigade pärast.
Peaksin meelt parandama, et Jumal võiks minu kaudu
end ilmutada ja tööd teha.
Selle kõik tühistas ta väitega,
et kõik hea, mida Jumal ta elus oli teinud,
oli üksnes messia-kompleks, millest ta oli nüüdseks vabanenud.
Messia-kompleks on täiesti olemas.
Üks inimene ja paljud teisedki tänapäeval ütlevad,
et nad on Piiblis ennustatud kotiriides tunnistajad.
Neid leidub paljudes kogudustes, veel enam aga vaimuhaiglates.
Inimesed, kes lähevad enesepettuses nii kaugele ebareaalsusse,
et peavad end messiateks, kui on tegelikult kibedas eksituses.
Paljud neist on tõusnud, paranenud ja uuendunud
ning selleks pole vaja midagi muud, kui sügavat alandumist Jumala
ja inimeste ees: ma ei ole keegi.
Üksnes Jeesus Kristus on suur.
Paljud ütlevad täna vales vaimsuses, et ma ei ole inimesena midagi väärt.
Paljud on seetõttu sügavas masenduses,
et tunnevad end nii väärtusetuks ja tühiseks.
Seegi on vale.
Piibel räägib, mida sa väärt oled.
Sa oled kalli hinnaga ostetud, Jumala laps,
Kristuse kaaspärija, kes mõistab kord kohut
inglite üle.
Sa ei ole Jumala silmis mingi tähtsusetu olend,
Kristuse riigis.
Piibel räägib, mida Jumal sinust arvab.
Isegi kui sa ei ole midagi erilist,
siis Tema plaanides ja Tema lunastatuna
oled sa väga väärtuslik ja kallis.
Kui räägime endale, masendume ja muretseme
iseenda tähtsusetuse pärast: ma pole midagi väärt, olen tühine -,
siis keegi valetab sulle.
Sa ise valetad endale.
On ka teisi valetajaid - vahel on need teised inimesed,
vahel sosistab kurat kõrva, aga see on kõik vale.
Vale, kuhu enesehaletsuses upume, võib hävitada meie elu,
kutsumise ja tuleviku, kui Jeesus Kristus ei saa meid
selle käest päästa.
Jeesus Kristus tahab tõsta meid terve südametunnistusega,
Kristuse järgijaina, patud andekssaanuina,
jumalasulastena, Jumala poolt valituina
nende hulka, kes käivad võitjatena Taevariigi poole.
See ei ole mingi ennasthaletsev seltskond,
vaid Jumalasse uskuv seltskond, kes on täis Kristuse väge
ja marsib tõelises alandlikkuses täieliku võidu poole.
Kuulume nende hulka.
Kõik enesehaletsus, mis vaevas kunagi mindki,
tuleb panna ristile.
Peame omaks võtma tõe, mille Jumal on meile Sõnas ilmutanud.
Peame saama tugevamaks Kristuses, peame kirjutatut uskuma.
Sinu kohta ei ole mingit muud tõde,
kui see, mis kirjutati Jumala Sõna lehekülgedele.
Olin hiljuti USA-s ja sain jälgida sealset poliitikat
ning ka presidentide maailma ja nende ajalugu.
Läheduses oli Ronald Reagani raamatukogu.
Külastasin seda ning tutvusin tema võitluse ja eluga.
Ameerikas on poliitika üsna karm.
Ameerika presidenti sõimatakse ja vihatakse tõsiselt
ning pilgatakse igatmoodi.
Kui Ameerika president puhkeks väikeste löökide tõttu
pidevalt nutma ja uppuks enesehaletsusse,
ei suudaks ta täita oma ülesannet
maailma tähtsaima presidendina.
Keset kõiki lööke, peab ta olema väga kindel ja tugev
ning täitma oma ülesannet.
Nii on kogu elus, ka jumalasulastel.
Meidki sõimatakse maailmas, saame lööke,
pettume iseendas ja teistes, meid pilgatakse ajalehtedes,
kuid me ei saa lubada endale enesehaletsusse
ja masendusse vajumist mitte mingil juhul.
Sest oleme võitjad Kristuses.
Peame end kokku võtma ja kasvama Sõna kohaselt.
Kasv tähendab vahel valu.
Jumal lubab meie elus vahel valusaid olukordi.
Ta kasvatab meid nende kaudu.
Kui väikesel lapsel tulevad hambad, ta nutab;
kui ihu kasvab, põhjustab seegi vahel valu.
Ka lapse vaimse kasvu ajal on mitmeid avariisid
ja valusaid kohti.
Peame nende kaudu täiskasvanuks saama.
Sama kehtib ka Jumala laste puhul.
Meie ees avatud tee on Sõnal põhinev sirge tee,
kuid inimestena teeme sinna käänakuid
ja Jeesus Kristus tahab meid neist päästa.
Armasta seepärast Sõna, kuna see on antud sulle päästeks
sinu enda käest.
Olin kord ühel vaimsel koosolekul, mis oli üsna dramaatiline.
Koosoleku juht tõusis ja ütles: "Meie hulgas on varas.
Võtame kõik aega vaikseks palveks.
Palun, et sina, kes oled süüdi varguses,
Jumala palge ees, kes teab sinu patte,
tunnistaksid selle üles. Küsimus on sinu hinges."
Langetasime kõik palves pead.
Olin tükk aega vait, keegi ei tõusnud midagi tunnistama.
Arvasin juba, et äkki olen midagi kogemata varastanud
ja pole tähele pannud.
Kindlasti olen see mina, kui keegi teine üles ei tunnista.
Minu üliõrn südametunnistus hakkas mind vaevama.
Uurisin läbi oma elu - kus võisin midagi varastada?
Võib-olla laenasin kelleltki raamatu ega tagastanud seda.
Äkki tahab Jumal minu tähelepanu haarata
ja tegemist on minu saatusega.
Ootasin südame põksudes, kas tõuseb keegi teine,
kuid keegi ei tõusnud.
Lahkusin koosolekult veidi hämmeldunu ja tusasena,
olin noor usklik ja vähe elu kogenud.
Jäin imestama olukorra üle ja mõtlesin, kas see oli tõde?
Järgmisel koosolekul ütles koosoleku juht,
et enne jätkamist on siin üks vend, kes tahab midagi öelda.
Ta tõusis lavale ja ütles, et tema oli varas.
Ta ei julgenud eelmisel korral tunnistada.
Mina varastasin, ütles ta, ja tagastas varastatu.
Ta oli jumalasulane,
mitte küll juhtival positsioonil jumalariigis,
kuid aktiivne kristlane, kes tahtis kõikide arvates
Issandat järgida ja keegi ei suutnud kujutleda,
et tema südametunnistusel oleks midagi sellist.
Vargus ja varaski võib olla koguduse keskel,
vaatamata kunagi silma oma patule ja valele.
Kui sellega Jumala armust ei tegeleta,
võib käia keset kogudust mööda pimedat teed
jõudmata kunagi tõe tunnetusele.
Too mees jõudis Jumala armus, alandas end, tunnistas oma teo
ja sai andeks.
Ta nuttis omaenda olukorra pärast
ning lahkus muutunud mehena ja jätkas oma teed.
Ta vajas seda. Milline suur Jumala arm!
Milline võimas Jumala armastus, et teda murti ja alandati niimoodi
ning ta sai puhtaks ja seisis silmitsi reaalsusega
ning sai alustada elu tões.
Milline tohutu arm!
Jumal oleks võinud ta väsinu ja tüdinuna välja heita,
kuid Jumal andis armu ja päästis ta.
Kord rääkisin ühe pastoriga ja ta tunnistas keset kõike
oma töö ja elu kohta, et ta meeldib kõigile.
See oli tore uudis - kõik armastasid teda,
igasugustele erinevate vaadetega kristlastele
meeldis see pastor.
Temaga ei olnud midagi valesti.
Kuid paljudele on väga tähtis olla kõigi poolt soositud,
et kõik armastaksid neid ja nad meeldiksid kõigile.
Võime pidada vastikuks ja vastuoluliseks seda,
kui meil on mingite inimestega probleeme
või mõned ei ole meiega ühel meelel.
Lõpuks võime sattuda hirmsatesse probleemidesse.
Elu on selline, et kui sa ühe ees kummardud,
näitad sa kellelegi tagumikku.
On võimatu kõigile meelepärane olla.
ja käia sirge seljaga tões.
Tänapäeva vastuolu kristlikus maailmas ja koguduses
on selles, et me ei saa olla üheaegselt maailma soosingus
ja Jumala soosingus.
Ära ootagi seda Jumala lapse ja Kristuse järgijana,
et sa meeldiksid kõigile.
Ära püüa luua enda ümber sellist maailma,
kuna see on valelik maailm ja peatselt elad sa
täielikus enesepettuses.
Kui kummardud kõigi ees ja püüad kõigile meeldida,
ei saa sa olla Kristuse järgija.
Jeesus ütles, et kui nad vihkasid mind,
vihkavad nad teidki.
Kui nad mind taga kiusasid, kiusavad nad teidki.
Jeesus ütles, et Ta ei tulnud tooma maailma rahu, vaid sõda.
Kristuse koguduse vastu on alati sõditud
ja seda tehakse ka tulevikus.
Me ei saa kunagi elada nii, et keegi meid ei vihkaks,
kritiseeriks või ei süüdistaks.
Kui meid täna sõimatakse ja pilgatakse
on see märk sellest, et Soomes on endiselt
tõeline Kristust järgiv kogudus, mis usub Jumala Sõna,
kes armastab Jumalat ja elab alandlikkuses.
Seepärast on meie olukord selline nagu ta on.
Tänu Jumalale selle eest.
"Ärge armastage maailma, ega seda, mis on maailmas.
Kui keegi armastab maailma, ei ole Isa armastust Tema sees.
Kõik, mis maailmas on - lihahimu, silmahimu ja elukõrkus,
ei ole Isast, vaid maailmast; kuid maailm kaob ja tema himu,
kuid see, kes teeb Jumala tahtmist, püsib igavesti."
Jeesus Kristus tuli meid päästma selgrootusest.
Omas jõus me sellega hakkama ei saa, kuid Püha Vaim annab jõu.
Seepärast vajad hädasti Jeesust, et iseendaga praegusel ajal
ja praeguses maailmas hakkama saada.
Piibel ütleb: keegi ei saa öelda, et Jeesus Kristus on Issand,
muidu kui vaid Pühas Vaimus.
Sa ei pea omas jõus Kristuse tunnistaja olema.
Püha Vaim annab sulle jõu, kui oled Kristuse lähedal.
Sa ei pea tegema kompromisse.
Jeesus Kristus on nii hea ja imeline,
et Ta on tulnud päästma meid - petliku, kavala südamega inimesi,
meie endi käest.
Ta on andnud meile oma Sõna, oma Vaimu,
et me ei peaks vigu tegema, vaid võiksime käia sirget teed
taevariigi poole.
Selline oli tänane One Way saade.
Aitäh, et olid meiega!
Loodetavasti kohtume nädala pärast!
Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi